**Образец № 5**

**Проект**

**Д О Г О В О Р**

**за възлагане на обществена поръчка с предмет:**

***“Доставка на елeктрическа енергия за нуждите на “Дунав мост Видин - Калафат ” АД от лицензиран търговец по свободно договорени цени за периода 2019 – 2021 г. ”***

Днес, ......... 2018 г. в гр. Видин, между:

1. **„ДУНАВ МОСТ ВИДИН- КАЛАФАТ”АД**, акционерно дружество, учредено и съществуващо съгласно българското право, със седалище и адрес на управление в област Видин, община Видин, с.Антимово 3776, ж.к.местност „Гриндури”, ул.„96”N.4, вписано в Търговския регистър на Агенцията по вписванията с ЕИК 202623635, представлявано от изпълнителния директор **Любомир Низамов** и от Наталия Кузманова в качеството й на главен счетоводител, наричано накратко ВЪЗЛОЖИТЕЛ от една страна и

2.**"....................." ..............**, със седалище и адрес на управление гр. ................. “...............”, вписано .................................. .................. .............., ............................ ..........................., представлявано от............................... - ........................., наричано по-нататък в договора ИЗПЪЛНИТЕЛ от друга страна

 и в съответствие с резултатите от проведената процедура за възлагане на обществена поръчка и съгласно Заповед №………… от ………………… г. на ………………………………… за определяне на изпълнител и на основание чл. 112от ЗОП, се сключи настоящия договор, с който страните се споразумяха за следното:

 **РАЗДЕЛ I. ПРЕДМЕТ НА ДОГОВОРА**

**Чл.1.** (1) ВЪЗЛОЖИТЕЛЯТ възлага, а ИЗПЪЛНИТЕЛЯ приема при условията на настоящия договор да достави електрическа енергия на свободния пазар за нуждите на възложителя, в съответствие с техническите спецификации и изискванията за извършване на процедурата по доставка, посочени в документацията в ОП с предмет:***“Доставка на елeктрическа енергия за нуждите на “Дунав мост Видин - Калафат ” АДот лицензиран търговец по свободно договорени цени за периода 2019 – 2021 г. ”.*** Изпълнителят се задължава да извърши доставката на електрическата енергия при условията на техническата спецификация – Приложение № 1 към настоящия договор.

(2) Очакваното количеството електрическа енергия ………………MWh, а по месецие посочено в Техническата спецификация - Приложение №1, неразделна част от този договор. Възложителят няма задължение да достигне или да лимитира ползваното количество електроенергия до прогнозираните в техническата спецификация количества. Същите са ориентировъчни. Възложителят заплаща действително потребените количества електрическа енергия.

(3) Ако в срока на договора ВЪЗЛОЖИТЕЛЯ присъедини нови обекти към регистрацията си като привилегирован потребител на електрическа енергия с вписан в регистъра на търговските участници с кодов номер…………….., то за тях ще се прилага цената по този договор.

 **РАЗДЕЛ II. СРОК НА ДОГОВОРА.**

 **Чл.2.** Ефективното изпълнение на настоящия договор започва от ………………………………… /първо число на месеца, следващ месеца на сключване на договора/.

 **Чл.3.** Срокът на действие на този договор е 36 /тридесет и шест/ месеца, считано от датата на подписване на договора.

 **РАЗДЕЛ III. ЦЕНИ И ПЛАЩАНИЯ**

 **Чл.4.** (1) ВЪЗЛОЖИТЕЛЯТ се задължава да заплати на ИЗПЪЛНИТЕЛЯ цена в размер на ……………………. (*словом*) лева без ДДС на Mwh и …………………… (*словом*/) лева с ДДС на MWh, определена в съответствие с ценовата оферта на Изпълнителя – Приложение № 2 от настоящия договор;

 (2) Крайната цена по ал.1 включва и всички разходи по изготвяне на дневните почасови товарови графици и покриването на техните небаланси.

 **Чл.5.** ВЪЗЛОЖИТЕЛЯТ се съгласява, че във връзка с ползването на съответните мрежи и предоставяните му от операторите на съответните мрежи услуги, дължи освен цена за електроенергия, също и цена за достъп до електропреносната мрежа, цена за достъп до електроразпределителната мрежа, цена за пренос през електропреносната мрежа, цена за пренос през електроразпределителната мрежа, добавки върху цената на електрическата енергия /ако законодателя е предвидил такива/, както и всички дължими данъци и такси върху горните суми. Страните се съгласяват, че тези отношения не са предмет на настоящия договор.

**Чл.6.** Договорните цени остават непроменена до приключване на договора, освен в случаите на ЗОП.

**Чл.7.** (1) ВЪЗЛОЖИТЕЛЯТ разплаща с платежно нареждане дължимата сума за фактически консумираното през съответния календарен месец количество електрическа енергия по банкова сметка на ИЗПЪЛНИТЕЛЯ, в срок до 30 /тридесет/ календарни дни, след представяне на редовни първични документи и издадена данъчна фактура.

(2) Плащанията по настоящия договор ще се извършват по банков път по сметка на ИЗПЪЛНИТЕЛЯ със следните реквизити:

Банка: ……………………………………………

IBAN: ……………………………………………

BIC: ………………………………………………

(3) Като основание за плащане се посочва номера, датата и стойността на фактуратана ИЗПЪЛНИТЕЛЯ.

**РАЗДЕЛ ІV. ГАРАНЦИЯ ЗА ИЗПЪЛНЕНИЕ**

**Чл.8**.(1) Гаранцията за изпълнение на договора е (парична сума, банкова гаранция или застраховка) в размер на ............................................ лв. (3% от ценовата оферта, без ДДС).

(2) При представяне от страна на изпълнителят на Парична сумата, същата се внася по сметка на следната сметка на „Дунав мост Видин- Калафат” АД:

**Титуляр: „Дунав мост Видин- Калафат”АД**

**Банка: “ИНТЕРНЕШЪНЪЛ АСЕТ БАНК” АД – клон Видин**

**Сметка в лева:IBAN:BG85IABG74961000555000**

**BIС:IABGSFBGSF**

(3) При представяне от страна на Изпълнителят на банкова гаранция, тя трябва да е с валидност 30 (тридесет) дни след изтичане срока на договора. Оригиналът на банковата гаранция се представя преди сключване на договора за изпълнение на поръчката.

(4) При представяне от страна на Изпълнителя на гаранция под формата на застраховка, тя трябва да е с валидност 30 (тридесет) дни след изтичане срока на договора.

**Чл.9.** Гаранцията за изпълнение се задържа в случай на установено нарушаване или неизпълнение на договорните условия от страна на изпълнителя за: компенсиране на разходи, при налагане на санкции и неизпълнение на договора.

**Чл.10.** Гаранцията за изпълнение на договора се освобождава в срок от тридесет работни дни след съставяне на протокол подписан от двете страни за добро изпълнение на договора.

**РАЗДЕЛ V. ПРАВА И ЗАДЪЛЖЕНИЯ НА СТРАНИТЕ.**

**Чл.11.**Този договор определя правата и задълженията на страните по отношение на:

- Покупко-продажбата на електрическа енергия по свободно договорени цени по реда и условията на Правилата за търговия с електрическа енергия /ПТЕЕ/;

- Спазване на условията за участие и работата на пазара на балансираща енергия, указани в Правилата за търговия с електрическа енергия и договореното с този договор.

**Чл.12.** Права и задължения на **ИЗПЪЛНИТЕЛЯ**

(1)Да изпълни доставката съгласно условията на настоящия договор, на техническата спецификация и на техническото и ценовото му предложение.

(2) Да осигури такова количество електрическа енергия, което напълно съответства на необходимостта на ВЪЗЛОЖИТЕЛЯ и изискванията на настоящия договор. Количеството електрическа енергия ще е в рамките на очакваното потребление, отразено в Приложение №1 от този Договор.

(3) Да организира и урежда самостоятелно, изготвянето на почасовите товарови дневни графици на Възложителя и покриването на техните не баланси.

(4) ИЗПЪЛНИТЕЛЯТ се задължава от 1-во до 5-то число на текущия месец да предоставя на ВЪЗЛОЖИТЕЛЯ безплатно отчет за изпълнение на почасовите товарни графици за предходния месец.

 (5) Да извършва фактурирането на фактически консумираната от ВЪЗЛОЖИТЕЛЯ електрическа енергия по цена определена в чл.4 ал.1.

(6) Изпълнителят е длъжен, в случай че в офертата е заявил участие на подизпълнител, след сключване на договора и най-късно преди започване на изпълнението му, да уведоми възложителя за името, данните за контакт и представителите на подизпълнителите, посочени в офертата. Изпълнителят е длъжен да уведомява Възложителя за всякакви промени в предоставената информация в хода на изпълнение на поръчката.

1.7. В случай че Изпълнителят е заявил в офертата си участие на подизпълнител, е длъжен да сключи договор за подизпълнение, в 3-дневен срок от сключване на настоящия договор. Копие от договора за подизпълнение се изпраща на Възложителя.

**Чл.13.** Права и задължения на **ВЪЗЛОЖИТЕЛЯ**.

 (1) **ВЪЗЛОЖИТЕЛЯТ** се задължава да плаща договорната цена за фактически консумираната електрическата енергия .

 (2) **ВЪЗЛОЖИТЕЛЯТ** поема отговорността за смущенията по време на електрозахранването, за които безспорно е установено, че са причинени от собствените му съоръжения и/или съоръженията на трети лица, които са свързани към вътрешната мрежа на **ВЪЗЛОЖИТЕЛЯ** след точката на доставяне.

(3) **ВЪЗЛОЖИТЕЛЯ** може да иска от ИЗПЪЛНИТЕЛЯ да изпълни възложената работа в срок и без отклонения от поръчката.

(4) **ВЪЗЛОЖИТЕЛЯТ** се задължава да уведомява ИЗПЪЛНИТЕЛЯ 10 (десет) дни преди провеждане на планирани ремонтни и други дейности по своите съоръжения, с очакван времеви период на провеждане на ремонта.

**РАЗДЕЛ VI. НЕУСТОЙКИ**

**Чл.14.** Страните не си дължат неустойки в случай на въвеждане на ограничителен режим (чл. 72 от ЗЕ), временно прекъсване на пазара или ограничаване на количествата за доставка от страна на ОЕС (Оператора на електроенергийната система) по реда и в случаите, указани в ПТЕЕ и ПУЕС, с изключение на случаите, при които авария или дълготраен недостиг са настъпили по вина на ИЗПЪЛНИТЕЛЯ.

**Чл.15.** При пълно или частично неизпълнение на поетите с настоящия договор задължения от Изпълнителя или прекратяване на договора по вина на Изпълнителя, Възложителят задържа гаранцията за изпълнение на договора.

**Чл.16.** При неизпълнение на договорените условия изправната страна може едностранно да прекрати изпълнението на настоящия договор, като по реда установен със ЗЗД и ГПК поиска от неизправната страна обезщетение за нанесени щети и пропуснати ползи.

 **Чл.17** При неизпълнение на договорените условия изправната страна може едностранно да прекрати изпълнението на настоящия договор, като по реда установен със ЗЗД и ГПК поиска от неизправната страна обезщетение за нанесените вреди.

**РАЗДЕЛ VII. НЕПРЕОДОЛИМА СИЛА**

**Чл.18.** (1) Обстоятелства на непреодолима сила са непредвидени или непредотвратими събития или комбинация от събития от извънреден характер, извън контрола на Страните, възникнали след сключването на договора като, но неограничаващи се до: война, саботаж, въстание, революция, бунт, експлозия, пожар, природни бедствия (наводнения, земетресения, гръм, буря, ураган, торнадо, проливен дъжд, градушка, свличане, срутвания на земни маси, заледявания, обледявания и др.)

(2) В случай, че непреодолимата сила продължи повече от 30 (тридесет) дни, всяка от Страните има правото да прекрати договора.

**Чл.19.** Всяка една от Страните е длъжна да уведоми оперативно, с последващо писмено потвърждение, съответно другата Страна за настъпването и прекратяването на непреодолима сила в срок от 24 часа от възникването, респективно края на събитието.

**РАЗДЕЛ VIII. ПРЕКРАТЯВАНЕ НА ДОГОВОРА**

**Чл.20.** Настоящият договор се прекратява при наличието на някой от следните случаи:

 (1) по взаимно съгласие. В този случай никоя от страните не дължи на другата обезщетение.

(2) с изтичане на срока;

(3) при отнемане на лиценза за търговия с електрическа енергия;

(4) при прекратяване на юридическото лице на някоя от страните;

(5) при влязло в сила решение за обявяване в несъстоятелност на някоя от страните;

(6) по силата на съдебно или арбитражно решение;

(7) при други предвидени в законодателството основания;

(8) едностранно от ВЪЗЛОЖИТЕЛЯ, с едномесечно писмено предизвестие;

(9) едностранно от ВЪЗЛОЖИТЕЛЯ при нарушения на задълженията по настоящия договор от другата страна;

(10) при условията на Закона за обществените поръчки.

**Чл. 21.** Настоящият договор може да бъде изменян при условията и разпоредбите на Закона за обществените поръчки.

**РАЗДЕЛ IX. УРЕЖДАНЕ НА СПОРОВЕ**

**Чл.22.** Всички спорове, породени от този договор или отнасящи се до него, включително споровете, породени или отнасящи се до неговото тълкуване, недействителност, изпълнение или прекратяване, както и споровете за попълването на празноти в договора или приспособяването му към нововъзникнали обстоятелства, ще бъдат разрешавани от компетентния български съд по седалище на ВЪЗЛОЖИТЕЛЯ.

**РАЗДЕЛ X. ЗАКЛЮЧИТЕЛНИ РАЗПОРЕДБИ**

**Чл.23.** Страните по договора се задължават да бъдат лоялни една към друга, да неразпространяват информация относно финансовите си, икономически и други отношения, които биха засегнали интересите на всяка от тях пред трети лица.

**Чл. 24.** След изтичане срока на договора, страните подписват двустранен протокол за добро изпълнение, в който описват дали договора е изпълнен качествено и съгласно условията и срока на същия.

**Чл.25.** Адресите за кореспонденция на Страните по този договор са следните:

**ВЪЗЛОЖИТЕЛ: ИЗПЪЛНИТЕЛ:**

|  |
| --- |
| **„Дунав мост Видин- Калафат”АД** Адрес: Видин, община Видин, с.Антимово 3776, ж.к.местност„Гриндури” ул.„96”N.4тел./факс 094988180e-mail: dunavmost2.vd@gmail.com |

**Чл.26.** Всяка една от страните се задължава писмено, в едномесечен срок, при настъпили изменения в наименованието на фирмата, представляващите я лица, търговски адрес, банкова сметка, откриване процедура по ликвидация,приватизация, закриване или несъстоятелност - да уведоми другата. В противен случай, съобщенията, доставени на последния известен адрес на страната ще се считат за получени от нея.

**Чл.27.** Всяко съобщение изпратено на посочените в този договор адреси се приема за връчено и поражда съответните правни последици посочени в него.

**Чл.28.** За неуредените отношения между страните се прилагат съответно разпоредбите на ЗОП и действащото законодателство на Р. България и нормативни актове, уреждащи тази материя, включително ПТЕЕ.

Настоящият договор се състави и подписа в два еднообразни екземпляра, всеки със силата на оригинал, по един за всяка от страните.

Всички определения, използвани в този договор имат значенията, определени в Правилата за търговия с електрическа енергия.

Неразделна част от Договора са:

1.Техническа спецификация- Приложение №1.

2. Техническо предложение и Ценово предложение от офертата на Изпълнителя – Приложение №2

Настоящият договор се състави в два еднообразни екземпляра, един за ВЪЗЛОЖИТЕЛЯ и един за ИЗПЪЛНИТЕЛЯ.

**ВЪЗЛОЖИТЕЛ:**  **ИЗПЪЛНИТЕЛ:**

**инж. Любомир Низамов ……………………………….**

**Изпълнителен директор Управител**

**--------------------------------------**

**Наталия Кузманова**

**Главен счетоводител**